cyanic-selkie/wikianc huggingface dataset:
Општина Делчево
Историја
Во 1856 година била завршена изградбата на црквата околу која главно било населено македонско население кое бегало од турските зулуми во околните села. Поголемо иселување на македонското нселение од овој крај имало во 1878 год. поради турскиот притисок по Руско-турската војна. Во тоа време имало поголемо населување на турско население од Бугарија, па дури и од Босна и Херцеговина. Околу 150 македонски домаќинства од селата и градот се иселиле во Ќустендилско. Придојденото турско население, наречено “Маџирци” се населило во Маџирско маало, денешниот III реон на градот.
На левата страна покрај реката Брегалница, на тесниот рамен простор каде што биле мегданите и ановите, започнала градбат на трговските и занаетчиските дуќани покрај двете тесни улици. Со тоа конечно се формирала чаршијата и Делчево прераснало во градска населба.
За време на балканските војни голем број на турското население го напуштило градот, така што во 1914 година бројот на жители изнесувал 1701. По овие војни дошла нова македонска населеничка струја од околните села, а најмногу од пасивните села Бигла, Селник и Драмче кои ги купувале турските имоти.
Во 1931 год. бројот на населението се зголемило на 3746 жители. По оваа година доброволно продолжило иселувањето на турското население во Турција, особено во 1953 година. Во 1935 година започнале да се градат првите куќи на десната страна на реката Брегалница. По ослободувањето во 1950 година Царево Село е преименувано во Делчево. Во шеесеттите години гратчето се прошири на десната страна на река Брегалница, а во седумдесеттите и на ридот Милково Брдо. Со порастот на вработените во работни организации во Делчево, растеше и бројот на населението во него. Денес Делчево е модерна градска населба со широки асфалтирани улици и булевари, канализациона мрежа и со паркови и зеленило.
Клима
Климата во општина Делчево е континентална источноевропска со изменет плувиометриски режим. Просечната годишна температура во Делчево за периодот од 2001 - 2017 година изнесува 10.2°С, со апсолутен минимум од -28,5°С забележан на ден 19.02.1985 година и апсолутен максимум од 40,5°С забележан на ден 24.07.2007 година, додека на планините просечната годишна температура паѓа до 3,5°С. Најтопол месец е август, а најстуден е јануари. Пролетта е секогаш постудена од есента. Облачноста не е голема, така што во годината доминираат сончеви и ведри денови. Просечните годишни количини на врнежи во Делчево за периодот од 2001 - 2017 година изнесуваат 606,7 мм, а на планините над 1.600 м.н.в. и до 1.000 мм. Дневен апсолутен максимум на врнежите во Делчево изнесува 105,0 mm и е измерен на 29.06.1957 година. Врнежите, иако се релативно ниски, нивниот распоред во вегетациониот период (април-септември) е поволен и изнесува над 50% од вкупните годишни врнежи. Вегетациониот период со температура повисока од 10°С трае 191 ден во текот на годината. Ваквата поволна клима овозможува виреење на разни растенија, а воедно претставува и многу погоден природен услов за развој на туризмот во овој крај.
Демографија
Според пописот од 2002 година има 17.713 жители
Од анализа на демографската состојба во руралниот дел на општината, бројот на жители по домаќинство, старосната структура на населението и слично, извлечени се заклучоци за перспективите и опстанокот на одредени селски населби, а особено на оние од т.н. раштркан тип (населби со повеќе маала оддалечени значително од централниот дел на руралната средина). Ваквиот тип на населби главно се наоѓа во ридско-планинските подрачја, каде обработливото земјиште има ниска бонитетна вредност и каде опстанокот на населението претжно се засновува на користењето на пасишта и шуми. За разлика од овој тип на населби, селата со збиен тип се распространети во рамничарските делови или по рабовите на планинските огранци.
Резултатите од следењето на состојбите укажуваат дека во Општина Делчево 9 селски населби со вкупно население од 1.102 жители (15,4% од селското население) имаат домаќинства кои во просек се составени од 2,65 членови. Вака малиот број на членови по домаќинство покажува дека во овие населби преовладува старечката категорија со мал или никаков прираст. Поради ваквата состојба, перспективите на овие села се безначајни и истите се осудени на бавно биолошко изумирање.
Во 6 селски населби во општината со вкупно население од 2.698 жители (37,6 % од селското население) домаќинствата во просек имаат по 3,17 членови. Старечкото население во овие села е најголемо, но не преовладува, што дава надеж дека овие населени месѕа можат да се одржат доколку благовремено се потпомогне нивниот стопански развој. Во Општина Делчево има 5 селски населби со вкупно население од 3.256 жители (45,4% од селското население) кои во просек имаат по 3,75 членови по домаќинство. Во овие населби преовладува работоспособно население и населението од возрасните групи до 17 години, додека старечкото население е во нормални граници. Во овие населени места, покрај развојот на сточарството и овоштарството, треба да се развиваат и некои преработувачки капацитети. Со тоа ќе се намали стремежот за мигрирање на населението кон општинскиот центар или во други средини во земјата и во странство.
Население и населби во општина Делчево
Општина Делчево до 1996 година беше една од 34-те општини на Република Македонија. Во 1990 година општината имаше 26.315 жители или 1,2% од населението на Р.Македонија. населението во тој период беше поделено во 30 населби, вклучувајќи ја и градската населба Делчево. Во градот беа концентрирани 34% од населението на општината, а останатиот дел беше распореден во селски населби и во една населба од мешовит тип (Македонска Каменица). Со новата територијална поделба на Република Македонија, со која беа формирани 123 општини, од Општина Делчево е издвоена општината Македонска Каменица, така што денес зафаќа територија од 423 км2 со 2/3 од населението на старата Општина. покрај општинскиот центар Делчево, во општината има и 22 селски населби.
Според новата територијална поделба, а во согласност со податоците од последниот попис во 1994 година, вкупниот број на населението во Општина Делчево изнесувал 17.726 жители, од кои 10.554 се жители на градит, а 7.172 жители во руралните средини. Од руралните населби во Општина Делчево, 5 села имале помалку од 100 жители (Вратиславци, Киселица, Косово Дабје, Селник и Чифлик), 7 села се со 100 до 300 жители (Ветрен, Илиово, Нов Истевник, Очи Пала, Стар Истевник, Турија и Полето), во 3 села биле регистрирани помеѓу 300 и 500 жители (Бигла, Драмче и Стамер), додека 6 села имале над 500 жители (Град, Вирче, Тработивиште, Габрово, Ѕвегор и Разловци). Најголема селска населба претставува Ѕвегор со 949 жители, а потоа следуваат Разловци со 907 жители, Габрово со 829 жители, Град со 696 жители итн. Наталитетот во Општина Делчево во 1998 година изнесувал 10,7 живородени на 1.000 жители и е нешто понизок од просекот во Република Македонија кој изнесувал 14,6 живородени деца на 1.000 жители. Морталитетот во општината во 1998 година изнесувал 9,9 умрени на 1.000 жители и е нешто повисок од просекот во Република Македонија кој изнесувал 8,4. Според пописот од 1994 година, во градот имало 2.977 домаќинства или 57,3%, а во руралните средини 2,216 домаќинства или 42,7% од вкупниот број на домаќинства во општината. Во општината имало 3.143 земјоделски стопанства, од кои 1.430 стопанства (45,5 %) припаѓале на градското, а 1.713 стопанства (54,5 %) на селското население. Оттука може да се заклучи дека значаен дел од градското население редовно или дополнително се занимава со земјоделство.
Полова структура
Според половата структура, во градот и во општината како целина, незначително преовладува машката население со учество во општината со 50,8%, а во градот со 50,2%. Во однос на механичкото движење на населението, според статистичките податоци земени од Републичкиот завод за статистика, миграционото салдо за 1994 и 1998 година е негативно и изнесува 28 односно 29 отселени лица, соодветно.
Образование
На воспитно-образовниот процес во општината Делчево му се дава големо значење, но за жал во минатото тоа имало асимилаторска улога. Конечно, за првпат во летото 1944 година, во училиштата се слушна македонскиот збор. Денес, воспитно - образовната дејност се изведува во две основни училишта и едно средно државно училиште. ОУ „Ванчо Прке” има и 4 подрачни училишта од кои две осумгодишни во селата Бигла и Драмче и две четири годишни во селата Габрово и Ѕвегор. ОУ „Св.Климент Охридски” има 5 подрачни училишта од кои 3 осумгодишни во селата Разловци, Тработивиште и Град и две четиригодишни во Вирче и Стамер. И во двете училишта настава посетуваат околу 1.970 ученици од прво до осмо одделение и околу 100 деца во предучилишно образование, додека, пак, воспитно-образовниот процес го изведуваат 134 наставници и воспитувачи. Во 1961 година во Делчево е отворено средно училиште - гимназија „Методи Митевски Брицо“. Денес, СОУ „М.М.Брицо“ го посетуваат околу 1.120 ученици, а во наставниот процес се вклучени 64 професори. Училиштето има разгранок во соседната општина - М.Каменица.
Стопанство
Забрзаниот развој на градот започнува во втората половина на XX век, па денес Делчево е модерен град со современи, широки и добро уредени улици, станбени објекти и места за рекреација и одмор. Меѓу првите основани претпријатија се „Монопол“ денешен „Делчево-Табак“, и „Сандански“ од областа на земјоделието; „Пирин“ и „Илинден“ од областа на трговијата; а „Партизанка“ и „Кожарница“ од областа на индустријата.
Традиционална стопанска гранка во општината нема, Делчево е град во кој подеденакво се застапени индустријата и земјоделството. Во мала предност се производствените капацитети од текстилната индустрија кои земаат сè поголем замав, а со изградбата на Индустриската зона за мало стопанство ќе се создадат услови за уште побрз развој.
Во градот постојат две индустриски зони: северна и јужна. Во двете зони се сместени речиси сите капацитети:
Самоуправа и политика
За вршење на определени управни, стручни и други работи во рамките на надлежностите за кои самостојно одлучува Општината, како и за доверените надлежности се образуваат управни органи на Општината. Управните органи се образуваат како инспекции, одделенија, отсеци и реферати. Административните органи се образуваат како служби, канцеларии и писарници. Управните и административните органи ги основа Советот на Општината со посебна одлука со која поблиску се уредуваат организацијата, начинот и делокругот на работа.
Советот на Општината е претставнички орган на граѓаните. Советот на Општината го сочинуваат 15 претставници на граѓани избрани на општи, непосредни и слободни избори со тајно гласање. Членовите на Советот се избираат за време од 4 години во согласност со Закон. Членот на Советот не може да биде отповикан. Советот на Општината избира претседавач од редовите на членовите на Советот со мандат од 4 години.
Претседавачот на Советот ги свикува и раководи со седниците на Советот на Општината; се грижи за организацијата и работата на Советот, ги потпишува одлуките и актите на Советот и ги доставува на Градоначалникот заради прогласување и објавување. Членовите и претседавачот на Советот полагаат и потпишуваат свечена изјава.
Советот на Општината има секретар. Секретарот го избира Советот на Општината за време на траење на својот мандат. За секретар на Советот се избира лице дипломиран правник со работно искуство од најмалку 6 години во струката, на начин и постапка утврдени со Деловникот на Советот. Секретарот на Советот не може да биде член на Советот. Секретарот на Советот ги извршува стручните, административните и организациските работи на Советот и неговите работни тела. Секретарот на Советот ги координира активностите на управните и административните органи на Општината кога вршат работи од надлежноста на Советот на Општината.
Градоначалник на општина Делчево е Горан Трајковски од редовите на СДСМ. Тој бил избран на локалните избори од 2017 година за мандат од четири години. Советот на општина Делчево е составен од 15 члена. Според последните локални избори од 2017 година, членовите на советот според политичката припадност за мандатот 2017-2021 се:
Култура
Најзначајна културно-научна манифестација е „Гоцеви Денови“ која традиционално се одржува секоја година, во почетокот на месец јуни. Манифестацијата првпат започна во Делчево во 1966 година и набргу од локален преку државен доби меѓународен карактер.
Значајни за Делчево се и чествувањата по повод годишнините од Разловечкото востание, прво од повеќето востанија во македонската историја.
На традиционалните „Голачки фолклорни средби“ кои се одржуваат секоја година на 8 и 9 август, културно-уметничките друштва од Делчево и соседните општини презентираат дел од нашиот богат фолклор. Тука секогаш се присутни и претставници од збратимениот со Делчево град Јагодина – Србија и Црна Гора и соработка со пограничната општина Симитли – Р.Бугарија.
Културни наследства
Црквите и манастирите изградени кон средината на XIX и почетокот на XX век претставуваат знаменити обележја за Делчево и околните места. Најзначајна и најстара е црквата Св.Петка во Селник, изградена во 13 век, а живописана во 16 век.
'''Црквата „Св. Цар Константин и Елена“''' во Разловци, изградена кон средината на 19 век е од особено значење по тоа што помеѓу портретите на светците се наоѓа и портретот на поп Стојан, водачот на Разловечкото востание. Уште позначајно е што тука се наоѓа апликација на древно - македонскиот хералдички симбол - шеснаесеткраката ѕвезда од Кутлеш.
Непосредно до градот, лево од патот Делчево - Голак, врз темелите на стариот манастир е изграден нов, посветен на Св.Богородица - источен петок - Балаклија. Во тек е изградба на нова соборна црква во центарот на градот, која ќе го носи името на сесловенските просветители, светите браќа Кирил и Методиј.
Не помалку значајни историски наоѓалиштс се и средновековната кула кај Петрашевец и античкото наоѓалиште „Градиште“ кај с. Град. На територијата на Општината постојат голем број наоѓалишта кои уште не се истражени.
Народни носии и везови
Изобилството со волна, коноп и памук во минатото давало поволни можности за развој на текстилното творештво во кое се вткаени умешноста, досетливоста и духот на живеењето на жената како народен творец.
Текстилните суровини ги обработувале со самоделски алатки, изработени со многу чувства. Во овој долготраен процес користеле: фурка со вретено за предење, гребени за влачење, мотовило, сукало и родан за мотање цевки и калеми и разбој за ткаење.
Основен елемент на женската носија е памучната кошула со долги ракави врз која облекувале волнени облеки „саја“ и „антерија“ долги до под колена, со и без ракави, отворени однапред по целата должина, украсени со гајтани и ширити. Во склоп на секојдневната женска носија се и волнената скутина „фута“, појас, волнени плетени чорапи и покривка за глава.
Славни личности
Од Делчево излегле неколку познати личности. Од тие што придонеле во македонскиот и светскиот живот ги издвојуваме:
PPPoE
Протоколот точка-до-точка преку Ethernet (PPPoE) е мрежен протокол за енкапсулација на протоколот за директно поврзување на два мрежни јазли (PPP) рамки вградени во Ethernet рамките. Се користи главно со DSL услугите каде што поединечните корисници се поврзуваат на ADSL модемот преку Ethernet во обична Metro Ethernet мрежа која беше развиена од страна на UUNET, Redback Network и RouterWare и е достапен како RFC 2516 информација.
Ethernet мрежите се состојат од паќети и немаат концепт за врска или кружен проток и исто така немаат основни безбедносни одлики за заштита против IP и MAC конфликти и изменети DHCP опслужувачи. Со користење на PPPoE корисниците остваруваат виртуелна врска од една машина на друга преку Ethernet мрежата, се воспоставува врска од точка до точка помеѓу нив и тогаш безбедно се пренесуваат пакети со податоци преку врската. Во глобала се користи од страна на телефонските компании, бидејќи PPPoE лесно се интегрира во наследство на dial-up AAA протоколот и совршено се вклопува во јадрото на ATM. Протоколот исто така дозволува детална проценка на DSLAMs ако е потребно од регулаторите, со оглед на корисникот може да се користат различни логирања на PPP, тогаш АТМ протокот ќе биде регулиран во семрежниот услужник (ISP). Исто така при-пејд бизнис моделите за сообраќај на информации можат да бидат создадени со PPPoE многу полесно отколку со DHCP или multiplexing multiple корисници со различни брзински групи или QoS преку еден ADSL модем или со создавање на различна корисничка сметка за секоја статичка IP купена од корисникот.
PPPoE се соочува со тешка иднина. MPLS/IP јадрото и IP-DLSAMs се сметаат како норматива и спаѓа во технолошката фамилија на  поврзувачки проток на информации кои се нарекуваат наследство на технологијата. Pseudowire и VoiP може да се користи за да се справи со наследните корисници и опрема. PPPoE го има највисокото overhead ADSL пренесувачки метод. The amount of overhead added by PPPoE зависи од големината на пакетите бидејќи PPPoE додава по 8 бајти на секој пакет. Ако паќетите се големи да речеме 1492 бајти тогаш overhead со 0.54% ((1500-1492)/1492). Иако паќетите се мали како што сообраќајот е баран од одредени семрежни прилози, VoiP или за онлајн игри overhead ќе бидат поголеми. Како за пример ако бараната VoiP врска користи пакети со големина од 60 бајти PPPoE врската ќе додаде 15,3% overhead. Како пример, ако комплетна VoiP врска која користи паќети 60 бајти, PPPoE врската додава 15,3% од overhed. На пример Versions FIOS се претвора да користи DHCP интернет пристап наместо PPPoE испраќа GPON надградба на BPON додадено е како алтернатива на ATM. PPPoE мрежите се соочуваат со потешкотии во додавањето повеќе нивоа на QoS и најниските трошоци за најголеми брзини за IPTV во денешнава конвергенција и triple play мрежите.
Како се вклопува PPPoE
Оваа табела прикажува како PPPoE се вклопува во DSL архитектурата за интернет пристап
Транспортниот протокол кој се користи за телефонска мрежа е ATM. Модемот енкапсулира PPP пакети внатре во ATM ќелиите и ѓи препраќа преку WAN. Еден начин за користење е да се премости Ethernet пакетот кој содржи PPPoE пакет преку ATM користејќи механизам определен во RFC 2684, ова понекогаш се нарекува PPPoEoA (PPP-over-Ethernet-over-ATM). Друг начин е да се претвори PPPoE во PPPoA на AAL5 (RFC 2364).
PPPoE стадиуми
PPPoE има две различни фази
PPPoE откритие
Поради тоа што традиционалните PPP врски се поврзани помеѓу две крајни точки преку сериска врска или преку ATM виртуелен проток кој е воспоставен за времето на dial-up, сите PPP рамки пратени преку жица се сигурни дека ќе стигнат на другиот крај. Но Ethernet мрежите се мултипристапни каде секој јазол во мрежата може да пристапи во секој друг јазол. Ethernet рамката ја содржи хардверската адреса на дестинацискиот јазол (MAC адресата). Ова помага рамката да стигне до планираното одредиште.
Оттаму пред размената на PPP контролниот пакет за да се воспостави врската преку Ethernet MAC адресата на двете крајни точки треба да биде позната од едниот на другиот така што тие можат да бидат кодирани во овие контролни пакети. Истражувањето на PPPoE го прави баш тоа. Како додаток тој помага за да се реализира Session ID кој може да биде користен за размена на пакетите.
PPP сесија
Штом MAC адресата е позната тогаш сесијата е воспоставена.
PPPoE Откритие (PPPoED)
Иако традиционалниот PPP е протокол за директно поврзување на два мрежни јазла, PPPoE по природа е однос помеѓу клиент-опслужувач каде повеќе корисници можат да се поврзат на услужник преку една физичка врска.
Истражувачкиот процес се состои од 4 чекори помеѓу корисникот и компјутерот домаќин кој делува како клиент and the access concentrator at the internet service provider’s  end. Тие се наведени подолу. Петтиот и последен чекор е начин да се затвори постоечката сесија.
Клиент - опслужувач: иницијализација (PADI)
PADI значи PPPoE активна истражувачка иницијатива. Ако корисникот бира за да се поврзе на интернет користејќи DSL тогаш неговиот компјутер прво мора да го најде DSL access concentrator (DSL-AC) кај корисничкиот семрежен услужник point of presence (POP). Комуникацијата преку Ethernet е можна само преку (MAC адреса). Ако компјутерот не ја знае MAC адресата на DSL-AC праќа PADI паќет преку Ethernet broadcast (MAC: ff:ff:ff:ff:ff:ff). Овој PADI пакет ја содржи MAC адресата на компјутерот за да се испрати.
Пример на PADI-packet:
Frame 1 (44 bytes on wire, 44 bytes captured) Ethernet II, Src: 00:50:da:42:d7:df, Dst: ff:ff:ff:ff:ff:ff PPP-over-Ethernet Discovery Version: 1 Type 1 Code Active Discovery Initiation (PADI) Session ID: 0000 Payload Length: 24 PPPoE Tags Tag: Service-Name Tag: Host-Uniq Binary Data: (16 bytes) Src. (=source) holds the MAC address of the computer sending the PADI. Dst. (=destination) is the Ethernet broadcast address. The PADI packet can be received by more than one DSL-AC. Only DSL-AC equipment that can serve the "Service-Name" tag should reply.
опслужувач - Клиент: Понуда (PADO)
PADO значи активна истражувачка понуда на PPPoE. Штом еднаш корисничкиот компјутер го испратил PADI пакетот DSL одговара со PADO пакет користејќи ја MAC адресата која што се содржи во PADI. PADO паќетот содржи MAC адреса на DSL, неговото име и име на сервисот. Ако повеќе од еден POP DSL-AC се поврзат со PADO пакет корисничкиот компјутер го бира  DSL-AC од конкретното POP користејќи го конкретното име или услуга.
Ова е пример за PADO паќет:
Frame 2 (60 bytes on wire, 60 bytes captured) Ethernet II, Src: 00:0e:40:7b:f3:8a, Dst: 00:50:da:42:d7:df PPP-over-Ethernet Discovery Version: 1 Type 1 Code Active Discovery Offer (PADO) Session ID: 0000 Payload Length: 36 PPPoE Tags Tag: AC-Name String Data: IpzbrOOl Tag: Host-Uniq Binary Data: (16 bytes) AC-Name -> String data holds the AC name, in this case “Ipzbr001” (the Arcor DSL-AC in Leipzig) Src. holds the MAC address of the DSL-AC. The MAC address of the DSL-AC also reveals the manufacturer of the DSL-AC (in this case Nortel Networks).
Клиент - опслужувач: Побарувачка (PADR)
PADR значи активно истражувачко барање на PPPoE PADR паќетот се праќа од корисничкиот компјутер на DSL-AC користејќи ги правилата на PADO паќет од DSL-AC потврдува прифаќање на понудата на PPPoE врската пеализирана во DSL-AC во PADO паќетот.
опслужувач - клиент: Потврдување на сесијата (PADS)
PADS значи активно истражувачко потврдување на сесијата на PPPoE. PADR паќетот е потврден од DSL-AC со PADS паќет и session-id е дадена со него. Врската со DSL-AC за тој POP е така целосно реализирана.
Било кој крај со друг крај: Завршување (PADT)
PADT значи активно завршувачко истражување на PPPoE Овој паќет ја завршува врската на POP. Може да биде пратен од корисничкиот компјутер или DSL-AC.
Трахома
Трахома, позната уште како грануларен конјунктивит, Египетска офталмија, и заслепувачка трахома е заразна болест предизвикана од бактеријатаКламидија трахоматис. Инфекцијата предизвикува стврднување на внатрешната страна од очните капаци. Ова стврднување може да предизвика болка во очите, оштетување на надворешната страна на рожницата од очите, а можно е да дојде и до појава на слепило.
Причинител
Бактеријата која ја предизвикува болеста може да се шири и преку директен и индиректен контакт со инфицираните очи или нос на заразената личност. Индиректниот контакт може да биде преку облека или инсекти кои претходно биле во контакт со очите или носот на инфицираната личност. Потребни се голем број на инфекции низ годините за да можат да го оштетат очниот капак за тој да биде толку цврст, за трепките да почнат да се спојуваат со окото. ref name=WHO2013/> Децата почесто ја шират болеста од возрасните. Лошите санитарни услови, пренаселените места и недоволно чистата вода предизвикуваат побрзо ширење на болеста.
Превенција и лекување
Напорите што се прават за спречување на болеста вклучуваат подобрен пристап до чиста вида и намалување на бројот на инфицирани поединци преку лекување со антибиотици. Ова може да вклучува и истовремено лекување на поголеми групи на луѓе, каде што се знае за присуството на болеста. Само чистењето не е доволно за спречување на болеста, но може да биде корисно заедно со другите мерки. Можностите за лекување вклучуваат орално земање на лекот азитромицин или локално со тетрациклин. Повеќе се препорачува азитромицин зашто орално се зема само еднаш. Откако ќе настане оштетување на очниот капак, се препорачува операција за да се вратат трепките во претходната положба и да се спречи слепило.
Епидемиологија
На светско ниво, околу 80 милиони луѓе се активно инфицирани. Во некои делови од светот, инфекциите се присутни кај 60 % до 90 % кај децата и поприсутни се кај жените отколку кај мажите поради поблискиот контакт со деца. Болеста е причина за послаб вид кај 2,2 милиони луѓе од кои 1,2 милиони луѓе се слепи. Најчесто се појавува во 53 држави во Африка, Азија, Централна и Јужна Америка, во кои 230 милиони луѓе се на ризик. Ова е причина за загуба на 8 милијарди долари секоја година. Болеста припаѓа на групата на болести, позната како запоставени тропски болести.
Битка кај Лас Навас де Толуз
Битката кај Лас Навас де Толуз се одвила на 16 јули 1212 година и претставува важна пресвртница во Реконквиста како и во средновековната историја на Шпанија. Во текот пред битката, силите на кралот Алфонсо VIII од Кастиља се придружиле на армиите на неговите доскорешни христијанска соперници, Санчо VII од Навара, Педро II од Арагон и Алфонсо II на Португалија во битка против Берберските алмохадски муслимански владетели на јужниот дел на Пиринејскиот Полуостров.
Оваа битка завршила со катастрофален пораз над муслиманските војски и се претпоставува дека жртвите на нивна страна биле околу 100.000. По поразот, напредувањето на муслиманите било спречено, додека Реконквистата да заврши во 1492 година, кога муслиманите биле целосно протерени од полуостровот.
Кумица
Географија и местоположба
Кумица се наоѓа на 12 километри југоисточно од градот Ерисово и на 136 километри источно од Солун, во југоисточниот дел на Халкидик, на северниот дел од полуостровот Света Гора. Селото е последно од полуостровот пред да се влезе на Света Гора.
Денеска, населението на селото е 40 жители според пописот од 2001 година.
NGC 1477
NGC 1477 — елиптична галаксија во соѕвездието Еридан, заведена во Новиот општ каталог на длабоконебесни тела.
Откривање
Објектот е откриен во 1886 година од страна на Ормонд Стоун, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 1477 е од видот E2. Видливиот сјај со голо око изнесува 14,2 m, а оној во рамките на интервалот од минималната до максималната честота 15,2 m, додека површинскиот сјај изнесува 13 m/лм2. NGC 1477 има привидни димензии од 0,6' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 54 м 2,8 с, а неговата деклинација, односно висината на лакот на тој агол, - 8° 34' 28". Положбениот агол на објектот е во износ од 170°.
Други поделби
Проучување на NGC 1477 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 14060. Во рамките на атласот на длабокото небо, Уранометрија 2000.00, објектот припаѓа на групата означена со бројот 267; додека во Каталогот на основни ѕвезди (GSC) е групиран под бројот 5304. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1480.
Никол Шерзингер
Никол Пресковија Еликолани Валијенте Шерзингер (родена на 29 јуни 1978 г. во Хонолулу, Хаваи, САД) е американска пејaчка, текстописец, танчерка, глумица и модел која е најмногу позната како главен пејач на групата Pussycat Dolls.
Претходно, Шерзингер била позната како бек-вокал на рок групата Days of the New во доцните 1990ти, кога и во исто време била дел од женска група наречена Eden's Crush. По распаѓањето на групата, таа се приклучила на Pussycat Dolls и станала нивен главен вокалист за време на нивната имплементација на светскиот музички пазар. Заедно со групата, таа издала два албума PCD и Doll Domination, притоа промовирајќи ги на повеќе светски турнеи. Во декември 2010 година доаѓа до распаѓање на групата и притоа Шерзингер започнува соло кариера. Во март 2011 го издава и нејзиниот прв соло албум Killer Love.
Шерзингер е и победник на десетта сезона на Dancing with the Stars во рана 2010.
Зак Демпстер
Закари Демпстер (Zakkari Dempster; р. ) — поранешен австралиски професионален велодромски и друмски велосипедист, кој професионално настапувал во периодот 2006-2019. Демпстер сега работи како спортски директор за, развојната екипа на UCI World Tour екипата.
Бил избран за Тур де Франс 2014, при што ја завршил трката на 151. место во генералниот пласман. Покрај велосипедизмот, Демпстер бил тренер на клубот Карлтон во австралиски фудбал при летото на јужната полутопка во периодот 2010-2013.
Распоред на резултатите на големите трки
СО = се откажал; — = не учествувал
NGC 5846
Објектот бил предмет и на други истражувања, па освен како NGC 5846 се споменува и како UGC 9706, MCG 0-38-25, CGCG 20-61.
Откривање
Објектот е откриен на 24 февруари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5846 е од видот E1. Видливиот сјај со голо око изнесува 10 m, а оној во рамките на интервалот од минималната до максималната честота 11,1 m, додека површинскиот сјај изнесува 12,9 m/лм2. NGC 5846 има привидни димензии од 4' х 3,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 6 м 29 с, а неговата деклинација, односно висината на лакот на тој агол, +1° 36' 19"". Положбениот агол на објектот е во износ од 42°.
Други поделби
Проучување на NGC 5846 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 53932. Во рамките на атласот на длабокото небо, Уранометрија 2000.00, објектот припаѓа на групата означена со бројот 243; додека во Каталогот на основни ѕвезди (GSC) е групиран под бројот 334. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1613.
Летни олимписки игри 1948
14-те Летни олимписки игри се одржале во Лондон во 1948 година. Игрите биле први по паузата од 12 години поради Втората светска војна. Претходните одржани олимписки игри биле оние во Берлин во 1936 година. Во 1940 година отпрвин требало да се одржат во Токио, а потоа во Хелсинки, а во 1944 година во Лондон што се префрлило за игрите 4 години подоцна.
Изборот за град-домаќин
Во јуни 1939 година, Меѓународниот олимписки комитет ја доделил организацијата на Летните олимписки игри во 1944 година на градот Лондон. Поразените конкуренти биле градовите Будимпешта, Лозана, Хелсинки и Атина. Но, Втората светска војна претставувала пречка за одржување на игрите.Но, по нејзиното завршување МОК по пошта во март 1946 година ја доделил организацијата на Летните олимписки игри на Лондон, а на Зимските олимписки игри на Санкт Мориц. Лондон бил повторно избран, а новите конкуренти биле Лозана, Балтимор, Филаделфија и Лос Анџелес.
Организација
Лорд Барли бил Олимписки капитен на Олимпоиските игри во 1932 и 1936 година, а по војната станал претседател на Аматерската атлетска федерација,а подоцна и на Меѓународната атлетска федерација. На игрите за првпат биле употребени Олимписки знаци. Имало 20 Олимписки знаци од кои со 15 биле обележани спортовите од Олимписката програма, со 3 одделни знаци биле обележани и трите уметности, а останатите два биле обележје на церемониите на отворање и затворање на игрите. Олимписките знаци биле наречени „Олимписки симболи“, а еден таков имало и на влезните билети. Олимписките симболи повторно се појавиле 16 години подоцна и оттогаш редовно се употребуваат на сите Олимписки игри.
Церемонија на отворање
Игрите биле официјално отворени на 29 јули во прекрасен и сончев летен ден. Армијата била нагажирана за обезбедување на стадионот Вембли уште од 2 часот попладне, а на Вембли присуствувале 85.000 гледачи. Меѓународните и домашните официјалци пристигнали во 14:35, а кралското семејство во 14:45. По 15 минути започнала церемонијата којашто траела околу 50 минути, а завршила со претставување на земјите- учеснички меѓу кои последна била земјата-домаќин на игрите.
Атлетика
На 14-те Летни олимписки игри, „кралицата на спортовите“ содржела 33 настани (24 во машка и 9 во женска конкуренција). Од нив 4 биле одржани за првпат: трката на 10 км брзо одење во машка конуренција, трката на 200m во женска конлуренција, како и натпревбарите во скок во далечина и фрлање ѓуле. Учествувале 751 атлетичар од 53 земји, а најуспешен бил Фани Бланкерс-Коен од Холандија кој освоил 4 златни медали. Во женска конкуренција Мишелин Остермеер од Франција освоила 2 златни медали. Данкан Вајт од Цејлон (Шри Ланка) на својата земја и го донел првиот медал од Олимписките игри освојувајќи сребро во трката на 400m со пречки. Истото за Јамајка го сторил и Артур Винт кој освоил злато во трката на 400m и сребро во трката на 800m.
Бокс
Во натпреварите во бокс имало 8 дисциплини, а по 2 злата освоиле ЈАР, Аргентина и Унгарија.
Борење
Во спортот борење се одржале 16 настани, по 8 во Грчко-римски и слободен стил, сите во машка конкуренција. Доминирале Турција со 6 златни медали и Шведска со 5. Овие две нации заедно освоиле 24 медали само во овој спорт.
Ватерполо
На Олимпискиот турнир во ватерполо настапиле дури 18 заемји со свои тимови. Биле распоредени во 6 групи со по 3 учесници од кои од секоја група првите 2 учеснички продолжувале понатаму. Во втората фаза се формирале нови 4 групи со по 3 учесници во кои повбторно по истиот принцип (првите 2 одат понатаму) се добиле полуфиналистите: Италија, Унгарија, Холандија и Белгија. Без медал останала Белгија, а Холандија освоила бронза, Унгарија сребро и доминантната Италија злато.
Акант
Акант (acanthus) — еден од најчестите орнаменти кој се користи за лисесто украсување. Архитектонските украси (орнаменти) се резбаат во камен или дрво во облик на листовите на средоземното растение матрун, чии листови се донекаде налик на листовите на драката, афионот и магдоносот.
Летни олимписки игри 1948
Велосипедизам
Во велосипедизам имало 6 настани од кои 2 на пат,а 4 на патека и сите биле во машка конкуренција. Франција освоила 3 злата, Италија 2, а Велика Британија освоила 6 медали, но ниту еден не бил златен.
Акант
Акантот како орнамент е застапен кај столбови од Коринтскиот и Сложениот ред, а се применува и на фриз. Старите Грци биле први кои го искористиле овој украс, а римјаните пак го разработиле, свиткувајќи ги краевите на листовите. Како украс продолжил да ужива популарност во византиската, романската и готската архитектура, па повторно во ренесансата и понатамошните стилови, сѐ до ден денес.
Летни олимписки игри 1948
Веслање
Веслачите веслале на 7 настани само во машка конкуренција. Велика Британија и САД освоиле по 2 злата, а трките биле на Кралската регата Хенли.
Акант
Акантови украси се користат и за ентериери како и за рабно украсување.
Летни олимписки игри 1948
Гимнастика
Во гимнастика имало 9 настани (8 во машка и само еден во женска конкуренција). Златни медали освоиле само 2 нации. Финска освоила 6 најсјајни одличја, а Швајцарија 3.
Едрење
Во едрење се одржале 5 настаниа, а САД освоиле 4 медали од кои 2 златни.
Акант
Овој орнамент се користел и во средновековната и ренесансната уметност, особено во вајарството и резбарството и кај фризови.
Врската помеѓу акантот и самиот матрун веќе одамна е предмет на спор. Алоис Ригл во своето дело Стилско прашање тврди дека акантот како украс започнал како скулптурна верзија на палметата, а дури подоцна почнал да личи на матрун.
Летни олимписки игри 1948
Коњички спортови
Јавачите биле одликувани со 6 комплети на медали. Се одржале по 3 дисциплини во поединечна и тимска конкуренција, а тоа биле дресура, слободно и коњички скокови. Хари Ливелин освоил бронза во скокање со коњ во тимска конкуренција.
Кошарка
Спортот кошарка бил вторпат дел од Олимписката програма за спортови наградувани со медали. За разлика од Летните олимписки игри - 1936 во Берлин, во Лондон натпреварите се одржале во затворено. Спортот бил најмасовен од спортовите кои барале учество на државни репрезентации. Се појавиле 23 тима. Во финалето САД ја победил Франција со 65-21, а во натпреварот за трето место (бронзен медал) Бразил го победил Мексико со 52-47.
Мечување
Во мечување се мечувало на 7 настани од кои еден бил и во женска конкуренција. Илона Елек којашто освоила злато во флорет на игрите во Берлин 12 години шред тоа била една од двете жени коишто ја одбраниле олимписката титула од претходните олимписки игри.
Модерен петобој
Во модерен петобој злато освоил Вилијам Грут од Шведска.
Пливање
Пливачите пливале во 6, а пливачките во 5 дисциплини. САД доминирале освојувајќи 8 злата (сите во машка конкуренција, а вкупно освоиле 15 медали.
Подигање тегови
Само мажите подигале тегови и тоа во 6 настани. Доминирале САД со 4 златни медали, вкупно 8 и Египет со 2 златни медали.
Скокови во вода
И скокачите и скокачките во вода се натпреварувале во по 2 настани и сите 4 златни медали ги освоиле нетпреварувачите од САД, а доминирале со 10 од вкупно 12 медали. Во женска конкуренција Викторија Мелано Дрејвс ги освоила и двете злата.
Стрелаштво
И во стрелаштво имало 4 настани по 2 во машка и женска конкуренција, но сите медали ги освоиле мажи.
Веле Новески
Веле Димов Новески (1914 во Ботун, охридско — 7 септември 1943 во Белчишта) македонски партизан, учесник во НОБ.
Летни олимписки игри 1948
Хокеј на трева
На Олимпискиот турнир во хокеј на трева, Индија ја продолжила својата убедлива доминација. На патот до златото во финалето ја победила Велика Британија со што го освоила првиот златен медал по прогласувањето на независноста.
Веле Новески
Животопис
Веле Димов Новески е роден во селото Ботун. Се занимавал со земјоделство. Кон НОБ доброволно се приклучил во август 1943 година. Како борец на баталјонот Мирче Ацев, загинува во борбата против италијаните во Белчишта, на 7 септември 1943 година.
Летни олимписки игри 1948
Политичките влијанија
Летните олимписки игри - 1948 доржани во Лондон биле првите на кои се чувствувале и политичките влијанија. Чехословачката Мари Провазникова по освојувањето на златниот медал одбила да се врати дома поради „недостигот од слобода“ по приклучувањето на Чехословачка во Советскиот блок.
Земји-учеснички
На Олимписките игри во Лондон во 1948 учествувале 59 земји. Дебитирале: Британска Гвајана, Бурма, Цејлон, Иран, Ирак, Јамајка, Кореја, Либан, Пакистан, Порторико, Сингапур, Сирија, Тринидад и Тобаго и Венецуела. Како казна за нарушпување на светскиот мир слично како и по Првата светска војна на Германија и овој пат на Јапонија не им било дозволено да испратат спортисти на игрите во Лондон. Италија којашто била исто така меќу силите на оската не добила таква казна и учествувала на игрите.
Дванаесет годови
Дванаесет годови (српски: Дваест годова) — збирка раскази на српскиот писател Мирослав Јосиќ Вишњиќ. Расказите најпрвин биле објавени како додаток на списанието „Књижевна реч“ бр. 33 од јануари 1975 година, под насловот „Девет годови“, а во 1977 година биле објавени како заедничко издание на „Рад“, „БИГЗ“ и „Народна књига“. Збирката е посветена на Мирјана.
Содржина
Збирката ги содржи следниве раскази, групирани во четири циклуси:
Костарика на Олимписките игри
Костарика првпат настапилa на Олимписките игри во 1936 година и по пауза од 16 години повторно се вратила во 1964 година и оттогаш настапила на сите натпреварувања.
Костарика на Зимските олимписките игри за првпат настапиле во 1980 година. Спортистите на Олимписките игри имаат освоено 4 медали.
Националниот олимписки комитет на Костарика бил основан во 1953 година и бил признаен во 1954 година.
Вајнгартен (Тирингија)
Вајнгартен (Weingarten) — село и поранешна општина во округот Гота, во Тирингија, Германија. Од 1 декември 2011 е дел од општината Херзел.
Општини во Полска
Општината во Полска, наречена гмина (gmina, мн. ) е третостепена и основна управна единица на државата. Во 2010 г. Полска имала вкупно 2.478 општини. Поимот гмина доаѓа од германскиот збор „гемајнде“ (Gemeinde), со значење „општина“ или „заедница“.
Оваа единица е воведена во 1974 г. како замена за дотогашната помала единица „громада“ (). Постојат три вида општини:
Некои селски општини го имаат седиштето во град или гратче кое не се наоѓа на нивната територија. На пр. селската општина Агустув е со седиште во градот Аугустув, иако градот е градска општина сама по себе и со тоа не е дел од неа.
Законодавното и управно тело на секоја општина е општинскиот совет (') или градскиот совет: (') кај градовите. Извршната власт е во рацете на избран општински началник, наречен „вујт“ (') кај селските, градоначалник (') кај градските и градско-селските општини, или претседател () во градовите со преку 400.000 жители. Една општина може да има помошни единици () како потчинети управни единици. Во селските подрачја, тоа е началништвото ('), а во градските тоа е делницата (') или населбата (); кај градско-селските општини, самиот град може да биде прогласено за помошна единица.
Видови задачи и цели
Секоја општина има два вида надлежности: сопствени и поверени. Ова се работи на самоуправата во служба на граѓаните. Тие можат да бидат:
Сопствени задачи
Поважните сопствени задачи се работи како урбанизмот и просторното планирање, заштитата на животната средина, водостопанството, грижата за селските патишта, улиците, мостовите, плоштадите и сообраќајните помагала, канализацијата, комуналната хигиена, одржувањето на чистотата и редот, управувањето со отпадот, снабдувањето со струја и гас, јавниот превоз, здравството, социјалата помош, старечките домови, социјалните станови, образованието, културата, историските споменици и нивната заштита, рекреативните и туристичките места, пазариштата, јавното зеленило и парковите, гробиштата, полицијата, противпожарната служба и граѓанската заштита, како и застапување и промовирање на самоуправни иницијативи за соработка меѓу јавноста, општината и невладиниот сектор, односи со други заедници во странство итн.
Поверени задачи
Поверените задачи ги подразбираат останатите јавни работи кои произлегуваат од потребите на државата, предвидени да се спроведат на месно ниво. Ваквите задачи се поверуваат согласно подзаконски акти, повелби и уредби донесени од владата, или пак со спогодба помеѓу самоуправната единица и централната власт.
Вкупен број на општини по видови
Скратеници за војводствата: ДШ: Долношлеско, КП: Кујавско-поморско, ЛЛ: Лублинско, ЛШ: Лубушко, ЛЃ: Лоѓско, МП: Малополско, МЗ: Мазовско, ОП: Ополско, ПК: Поткарпатско, ПЛ: Подласко, ПМ: Поморско, ШЛ: Шлеско, СК: Светокришко, ВМ: Варминско-мазурско, ГП: Големополско, ЗП: Западнопоморско.
Дигитална амплитудна модулација
Дигитална амплитудна модулација, ДАМ (Amplitude-Shift Keying, ASK) - вид модулација која ги претставува дигиталните податоци како промена на амплитудата на носечките бранови. Амплитудата на аналоген преносен сигнал варира во согласност со битстримот (модулирачкиот сигнал), одржувајќи ги константни честотата и фазата. Нивото на амплитудата може да биде користено за претставување на бинарна логика на нули и единици. Можеме преносниот сигнал да го сметаме како прекинувач за вклучување и исклучување. Во модулираниот сигнал, логичната нула е претставена со отсуството на преносител, и од овде операцијата за вклучување/исклучување го добила името. Како АМ и ДАМ е исто така линеарна и осетлива на атмосферски шум, нарушувања, услови за пропагација по различните патишта во ЈКТМ (Јавна комутирана телефонска мрежа) (англиски: PSTN), итн. И модулацијата и процесот на демодулација се релативно евтини. ДАМ техниката исто така се користи за пренос на дигитални податоци преку оптички влакна. За ЛЕД предавателите, бинарната 1 е претставена со краток импулс на светлина, а бинарната 0 со отсуство на светлина. Ласерските предаватели обично имаат одредено „отстапување“ што предизвикува направата да емитира слаба светлина. Оваа слаба светлина претставува бинарна 0, додека повисока амплитудна светлина претставува бинарна 1.
Кодирање
Наједноставната и најопштата форма на ДАМ работи како прекинувач, користејќи присуство на преносен бран за да укаже на бинарната единица и отсуство за да прикаже бинарна нула. Овој тип на модулација е наречен „типкање вклучи-исклучи“(on-off), и е користена во радиофреквенциите за пренесување на Морзеовиот код. Пософистицирани шеми на кодирање се развиени кои претставуваат податоци во групи користејќи додатни амплитудни нивоа. На пример, шемата на кодирање со четири нивоа може да претстава два бита со секое поместување на амплитудата; шема со осум нивоа може да претстави три бита, итн. Овие форми на амплитудно поместување бараат висок однос сигнал-шум за нивна обнова, со оглед на тоа што по нивната природа голем дел од сигналот се пренесува со ниско ниво на моќност. Еве еден дијаграм кој го покажува идеалниот модел на преносен систем користејќи дигитална амплитудна модулација: ДАМ системот може да биде поделен на три дела. Првиот го претставува предавателот (трансмитерот), вториот е линеарен модел на ефектите на каналот, третиот ја покажува структурата на приемникот (рисиверот). Користено е следното обележување:
Надвор од трансмитерот, сигналот ѕ(t) може да биде изразен во форма: Во рисиверот, после филтрирањето hr (t) сигналот е:
каде што го користиме обележувањето -
каде * ја означува конволуцијата меѓу двата сигнала. После А/D претворањето сигналот z(к) може да биде изразен во формата: Во оваа врска, вториот услов претставува екстрахирање на симболот. Другите се несакани - првиот е ефектот на шум, вториот се должи на интерференцијата меѓу симболите. Ако филтрите се избрени така што g(t) го задоволува Најквистовиот ISI критериум, тогаш нема да има интерференција меѓу симболите и сумата ќе биде нула: z[k] = nr[k] + v[k]g[0] преносот ќе биде афектиран само со шумот.